Domino magnifico, Ego Ardebaldus et conjux mea Eremburgis donamus egregio Cirico Nevernensis ecclesie, pro amore Dei sive pro refrigerio anime domini Gerardi episcopi seu Radulfi archidiaconi, de nostra hereditate, res sitas in pago Nivernense nec non in villa que dicitur Harée, et cuncta que ad ipsum alodum aspicere videntur, totum et ad integrum tradimus ei atque transfundimus, ea scilicet ratione sicuti locuti fuimus, ego et domnus episcopus Natrannus, per consensum catervæ, ipsius loci predicti, ego Arlebaldus et uxor mea Aremburgis, ad censum solidorum V, ut prememoratum alodum diebus vite nostre tenere valeamus. Si quis qui contra hanc donationem aliquid ingenio se insurgere conaverit, nichil ejus mala voluntas proficiat, sed feriatur ultione anatematis, et hec actio firma et stabilis perseveret in evum. Actum Sine-muro castro, publice. Ego in Dei nomine Arlebaldus et conjux mea Aremburgis qui firmavimus et militum nostrorum manibus firmari jussimus. S. Arduini, S. Dodelini, S. Vualterii. Ego humilis levita Hugo scripsi et datavi, mense novembri, anno XXV regnante domno Lothario rege.